# IV. Ardanza gobernua

IV. Ardanza gobernua edo V. legealdiko Eusko Jaurlaritza 1994ko abenduaren 31 eta 1999ko urtarrilaren 2a bitartean agintean egon zen Eusko Jaurlaritza izan zen, 1994ko Eusko Legebiltzarrerako hauteskundeen ondoren osatua. Eusko Legebiltzarrak laugarren aldiz hautatu zuen Jose Antonio Ardanza lehendakari, EAJren, PSE-EEren eta Eusko Alkartasunaren babesarekin. EAJ, PSE-EE eta EAren arteko koalizio gobernua izan zen, baina 1998ko uztailean PSE-EEk gobernua utzi zuen kideei Herri Batasunarekin lerratzea egotzita, eta legealdiko azken hilabeteetan EAJ eta EAk soilik osatu zuten gobernua. Ardanza lehendakariaren azken agintaldia izan zen.

## Gobernua
### Lehen banaketa

1997ko irailean Ramon Jauregi sailburu sozialistak gobernua utzi zuen PSOEren Exekutiba Federaleko kide izendatu zutelako, Politika Autonomikoaren arduradun, eta Francisco Egeak ordezkatu zuen.
| Izena | Alderdia | Saila | Hasiera | Amaiera |
| Jose Antonio Ardanza | Euzko Alderdi Jeltzalea | Lehendakaria | 1994ko abenduak 31 | 1999ko urtarrilak 2 |
| Juan Jose Ibarretxe | Euzko Alderdi Jeltzalea | Lehendakariordea | 1995eko urtarrilak 4 | 1999ko urtarrilak 7 |
| Juan Jose Ibarretxe | Euzko Alderdi Jeltzalea | Ogasuna eta Herri Administrazioa | 1995eko urtarrilak 4 | 1999ko urtarrilak 7 |
| Ramon Jauregi | Euskadiko Alderdi Sozialista-Euskadiko Ezkerra | Justizia, Ekonomia, Lana eta Gizarte Segurantza | 1995eko urtarrilak 4 | 1997ko irailak 30 |
| Francisco Egea | Euskadiko Alderdi Sozialista-Euskadiko Ezkerra | Justizia, Ekonomia, Lana eta Gizarte Segurantza | 1997ko irailak 30 | 1998ko uztailak 3 |
| Juan Mari Atutxa | Euzko Alderdi Jeltzalea | Herrizaingoa | 1995eko urtarrilak 4 | 1998ko azaroak 26 |
| Javier Retegi | Euzko Alderdi Jeltzalea | Industria, Nekazaritza eta Arrantza | 1995eko urtarrilak 4 | 1999ko urtarrilak 7 |
| Inaxio Oliveri | Eusko Alkartasuna | Hezkuntza, Unibertsitateak eta Ikerketa | 1995eko urtarrilak 4 | 1999ko urtarrilak 7 |
| Iñaki Azkuna | Euzko Alderdi Jeltzalea | Osasuna | 1995eko urtarrilak 4 | 1999ko urtarrilak 7 |
| Mari Karmen Garmendia | Euzko Alderdi Jeltzalea | Kultura | 1995eko urtarrilak 4 | 1999ko urtarrilak 7 |
| Patxi Ormazabal | Eusko Alkartasuna | Hirigintza, Etxebizitza eta Ingurugiroa | 1995eko urtarrilak 4 | 1999ko urtarrilak 7 |
| Jose Antonio Maturana | Euskadiko Alderdi Sozialista-Euskadiko Ezkerra | Garraioa eta Herrilanak | 1995eko urtarrilak 4 | 1998ko uztailak 3 |
| Rosa Díez | Euskadiko Alderdi Sozialista-Euskadiko Ezkerra | Merkataritza, Kontsumoa eta Turismoa | 1995eko urtarrilak 4 | 1998ko uztailak 3 |

### Bigarren banaketa (1998ko uztaila)

1998ko uztailaren 1ean PSE-EEk jaurlaritza uztea erabaki zuen, EAJ eta EA gobernukideek Espainiako Konstituzioari zin egin ez ziotenez HBrekin lerratu zirela argudiatuta. Era horretan, legealdiko azken lau hilabeteetarako sailburu berriak izendatu zituen lehendakariak, PSE-EEren hiru sailburuak ordezkatuz. EAko Sabin Intxaurragak hartu zuen Francisco Egearen saila (Justizia, Ekonomia, Lana eta Gizarte Segurantza), eta EAJko Alvaro Amannek eta Belen Greavesek ordezkatu zituzten, hurrenez hurren, Jose Antonio Maturana (Garraioa eta Herrilanak) eta Rosa Diez (Merkataritza, Kontsumoa eta Turismoa). Halaber, 1998ko Eusko Legebiltzarrerako hauteskundeen ondoren, jaurlaritza jardunean zegoela, Juan Mari Atutxak Herrizaingo sailburu izateari utzi zion Eusko Legebiltzarreko mahaiburu hautatua izan zelako, eta Jose Manuel Martiarenak bete zuen bere lekua 1999ko urtarrilean Ibarretxeren lehen gobernua osatu arte.
| Izena | Alderdia | Saila | Hasiera | Amaiera |
| Jose Antonio Ardanza | Euzko Alderdi Jeltzalea | Lehendakaria | 1994ko abenduak 31 | 1999ko urtarrilak 2 |
| Juan Jose Ibarretxe | Euzko Alderdi Jeltzalea | Lehendakariordea | 1995eko urtarrilak 4 | 1999ko urtarrilak 7 |
| Juan Jose Ibarretxe | Euzko Alderdi Jeltzalea | Ogasuna eta Herri Administrazioa | 1995eko urtarrilak 4 | 1999ko urtarrilak 7 |
| Sabin Intxaurraga | Eusko Alkartasuna | Justizia, Ekonomia, Lana eta Gizarte Segurantza | 1998ko uztailak 3 | 1999ko urtarrilak 7 |
| Juan Mari Atutxa | Euzko Alderdi Jeltzalea | Herrizaingoa | 1995eko urtarrilak 4 | 1998ko azaroak 26 |
| Jose Manuel Martiarena | Euzko Alderdi Jeltzalea | Herrizaingoa | 1998ko azaroak 26 | 1999ko urtarrilak 7 |
| Javier Retegi | Euzko Alderdi Jeltzalea | Industria, Nekazaritza eta Arrantza | 1995eko urtarrilak 4 | 1999ko urtarrilak 7 |
| Inaxio Oliveri | Eusko Alkartasuna | Hezkuntza, Unibertsitateak eta Ikerketa | 1995eko urtarrilak 4 | 1999ko urtarrilak 7 |
| Iñaki Azkuna | Euzko Alderdi Jeltzalea | Osasuna | 1995eko urtarrilak 4 | 1999ko urtarrilak 7 |
| Mari Karmen Garmendia | Euzko Alderdi Jeltzalea | Kultura | 1995eko urtarrilak 4 | 1999ko urtarrilak 7 |
| Patxi Ormazabal | Eusko Alkartasuna | Lurralde Antolamendua, Etxebizitza eta Ingurugiroa | 1995eko urtarrilak 4 | 1999ko urtarrilak 7 |
| Álvaro Amann | Euzko Alderdi Jeltzalea | Garraioa eta Herrilanak | 1998ko uztailak 3 | 1999ko urtarrilak 7 |
| Belen Greaves | Euzko Alderdi Jeltzalea | Merkataritza, Kontsumoa eta Turismoa | 1998ko uztailak 3 | 1999ko urtarrilak 7 |

## Erreferentziak

* 1 2 2616/1994 ERREGE DEKRETUA, abenduaren 30ekoa, José Antonio Ardanza Garro jauna Eusko Jaurlaritzako lehendakari izendatzen duena.. .
* 1 2 4/1995 DEKRETUA, urtarrilaren 3koa, Jaurlaritzaren lehendakariordea eta Ogasun eta Herri Administrazio sailburua izendatzen dituena.. .
* 1 2 3 4 5 6 7 8 9 10 11 12 13 14 15 16 2/1999 DEKRETUA, urtarrilaren 4koa, Lehendakariarena, lehendakariordeak eta Jaurlaritzako sailburuek euren egitekoak utz ditzatela xedatzen duena.. .
* ↑ 5/1995 DEKRETUA, urtarrilaren 3koa, Justizi, Ekonomi, Lan eta Gizarte Segurantza sailburua izendatzen duena.. .
* ↑ 1/1997 DEKRETUA, irailaren 29koa, Justizi, Ekonomi, Lan eta Gizarte Segurantza sailburua bere kargutik kentzen duena.. .
* ↑ 2/1997 DEKRETUA, irailaren 29koa, Justizi, Ekonomi, Lan eta Gizarte Segurantza sailburua izendatzen duena.. .
* ↑ 5/1998 DEKRETUA, uztailaren 2koa, lehendakariarena, Justizi, Ekonomi, Lan eta Gizarte Segurantza sailburuak bere kargua utz dezala deklaratzen duena.. .
* 1 2 6/1995 DEKRETUA, urtarrilaren 3koa, Herrizaingo sailburua izendatzen duena.. .
* 1 2 15/1998 DEKRETUA, azaroaren 25ekoa, Herrizaingo sailburuak bere eginkizunei utziko diela adierazteko dena.. .
* 1 2 7/1995 DEKRETUA, urtarrilaren 3koa, Industri, Nekazaritza eta Arrantza sailburua izendatzen duena.. .
* 1 2 8/1995 DEKRETUA, urtarrilaren 3koa, Hezkuntza, Unibertsitate eta Ikerketa sailburua izendatzen duena.. .
* 1 2 9/1995 DEKRETUA, urtarrilaren 3koa, Osasun sailburua izendatzen duena.. .
* 1 2 10/1995 DEKRETUA, urtarrilaren 3koa, Kultura sailburua izendatzen duena.. .
* 1 2 11/1995 DEKRETUA, urtarrilaren 3koa, Hirigintza, Etxebizitza eta Ingurugiro sailburua izendatzen duena.. .
* ↑ 12/1995 DEKRETUA, urtarrilaren 3koa, Garraio eta Herrilan sailburua izendatzen duena.. .
* ↑ 6/1998 DEKRETUA, uztailaren 2koa, lehendakariarena, Garraio eta Herrilan sailburuak bere kargua utz dezala deklaratzen duena.. .
* ↑ 13/1995 DEKRETUA, urtarrilaren 3koa, Merkataritza, Kontsumo eta Turismo sailburua izendatzen duena.. .
* ↑ 7/1998 DEKRETUA, uztailaren 2koa, lehendakariarena, Merkataritza, Kontsumo eta Turismo sailburuak bere kargua utz dezala deklaratzen duena.. .
* ↑ 8/1998 DEKRETUA, uztailaren 2koa, lehendakariarena, Justizi, Ekonomi, Lan eta Gizarte Segurantza sailburua izendatzen duena.. .
* ↑ 16/1998 DEKRETUA, azaroaren 25ekoa, Herrizaingo sailburua izendatzeko dena.. .
* ↑ 9/1998 DEKRETUA, uztailaren 2koa, lehendakariarena, Garraio eta Herrilan sailburua izendatzen duena.. .
* ↑ 10/1998 DEKRETUA, uztailaren 2koa, lehendakariarena, Merkataritza, Kontsumo eta Turismo sailburua izendatzen duena.. .

## Kanpo estekak

* Datuak: Q109331592